Vi har knapt rejst os fra de bugnende julefrokostborde, inden det er tid til udsalg. Selv om januar fortsat er fem dage væk, er januarudsalget i fuld gang. Tidligt torsdag morgen kunne de første udsalgshungrende nordjyder indtage Salling og kæmpe om de gode tilbud. Og stormagasinet er ikke det eneeste sted i Aalborg, der har tyvstartet med januarudsalget. Ifølge direktør i Aalborg City, Flemming Thingbak har mellem 60 og 70 procent af midbyens butikker allerede sat varerne betydeligt ned. Men det er altså ikke alle butikker, der er helt enige om det. - Der er jo mange, der mener, at man egentlig burde vente med udsalget til januar. Men det er svært, for nogle butikker gør det, og så bliver det en lemminge-effekt, hvor de andre er nødt til at følge med, siger Flemming Thingbak. Han fortæller samtidig, at nogle butiksejere faktisk savner lovgivning på området.

Opsummering:
Januarudsalget starter tidligt, og allerede torsdag morgen kunne kunderne få fingre i de første gode tilbud.